Вилхелм Кюхелбекер
Корав е на изгнанието хляба…

Превод от руски: Кирил Кадийски, —

chitanka.info

Корав е на изгнанието хляба;

навява чуждата река печал,

духът отронва там въздишка слаба,

горчи водата и брегът е вял.

В изгнаника безмълвен и посърнал

гнезди се дива непостижна жал.

Той със сърце отдавна се е върнал

там, дето всичко живо е, цъфти;

а тук… саван тук всичко е обгърнал,

увяхва всичко, мре сред самоти!

Корав е на изгнанието хляба;

изгнаниците иго ги гнети.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.